En rekke argumenter ble brukt av ja-siden. Blant de viktigste var: EØS-avtalen representerte et fremskritt, men var ikke nok. For at norske bedrifter skulle kunne konkurrere på linje med andre europeiske bedrifter var medlemskap nødvendig. Økt europeisk samarbeid og gjensidig avhengighet ville forhindre kriger i et historisk krigsherjet kontinent. : Norge er en del av Europa, geografisk, kulturelt og historisk sett – og har derfor en interesse i å forvalte og fremme europeiske verdier Norge blir likevel affisert av det som skjer i EU – så hvorfor skal man ikke bidra til dette? Enkelte reiste også argumentet om at EØS-avtalen var verre enn EU-medlemskap, ettersom den ikke åpnet for demokratisk medbestemmelsesrett. Det trengs en motvekt til USA, og denne er EU. I forhandlinger med stormaktene er Norge nesten ubetydelig, i motsetning til EU-fellesskapet. EU er et prosjekt for utjevning i Europa, og Norge bør bidra til at land som Spania, Portugal, Hellas og Irland kommer seg frem.